“กรุงไทย” เคลียร์ชัด GULF ไม่มีประวัติเบี้ยวหนี้ ลั่นมีศักยภาพเป็นลูกค้ากลุ่มเป้าหมาย
"กรุงไทย" เคลียร์ชัด GULF ไม่มีประวัติเบี้ยวหนี้ ยันมีศักยภาพเป็นลูกค้ากลุ่มเป้าหมาย
"กรุงไทย" ยันชัด GULF ไม่มีประวัติเบี้ยวหนี้ ลั่นมีศักยภาพเป็นลูกค้ากลุ่มเป้าหมาย
16 ก.ย. 2562

นายสุรธันว์ คงทน รองกรรมการผู้จัดการใหญ่ ธนาคารกรุงไทย จำกัด (มหาชน) หรือ KTB เปิดเผยว่า ตามที่มีการส่งข้อความในกลุ่มไลน์ ว่าบริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ผิดนัดชำระหนี้เงินกู้ธนาคารกรุงไทยจำนวน  35,000 ล้านบาทนั้น ธนาคารขอยืนยันว่าเรื่องดังกล่าวไม่เป็นความจริงแต่อย่างใด  ทั้งนี้ปัจจุบันบริษัท GULF ไม่มีหนี้เงินกู้หรือสินเชื่ออยู่กับธนาคาร เป็นลูกค้าที่มีศักยภาพและเป็นลูกค้าเป้าหมายของธนาคาร
อนึ่งวานนี้ (13 ก.ย.) นายสมิทธ์ พนมยงค์ รองกรรมการผู้จัดการใหญ่สายงานการเงิน GULF เปิดเผยผ่านรายการ “ข่าวหุ้นเจาะตลาด” ออกอากาศผ่านช่องทางข่าวหุ้นทีวีออนไลน์ และสถานีวิทยุกระจายเสียงกรมการขนส่งทหารบก (ขส.ทบ.) FM 102 MHz. เปิดเผยว่า ปัจจุบันนี้บริษัทไม่มีตั๋วบีอี พร้อมกันนี้บริษัทยังได้รับการจัดอันดับความน่าเชื่อถือจาก ทริสเรตติ้ง ในระดับ A ซึ่งหมายถึงว่าบริษัทมีความมั่นคงสูง สถานะทางการเงินแข็งแกร่ง
ส่วนกรณีที่มีกระแสว่า GULF ผิดนัดชำระหนี้กับธนาคารกรุงไทย 3.5 หมื่นล้านบาท ขอชี้แจงว่า บริษัทและบริษัทในเครือทั้งหมดไม่มีการใช้สินเชื่อกับธนาคารกรุงไทยแต่อย่างใด